****

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941 e-pasts: info@daugavpils.lv www.daugavpils.lv

2019.gada 17.janvārī **Saistošie noteikumi Nr.1**

(prot.Nr.**2**, **4**.§)

**“Grozījumi Daugavpils pilsētas domes 2016. gada 8. decembra saistošajos noteikumos Nr. 46 “Daugavpils pilsētas pašvaldības materiālais atbalsts mazaizsargātajām personām””**

*Izdoti saskaņā ar likuma "Par pašvaldībām" 43.panta trešo daļu,*

*Sabiedriskā transporta pakalpojumu likuma 14.panta trešo daļu*

*un likuma "Par palīdzību dzīvokļa jautājumu risināšanā"*

*26.panta otro daļu*

Izdarīt Daugavpils pilsētas domes 2016.gada 8.decembra saistošajos noteikumos Nr. 46 “Daugavpils pilsētas pašvaldības materiālais atbalsts mazaizsargātajām personām” (Latvijas Vēstnesis, 2016., Nr. 254 (5826), 2017., Nr. 90 (5917), 125 (5952), 130 (5957), 2018., 11 (6097), 63 (6149), 73 (6159), 141 (6227), 248 (6334)), (turpmāk - noteikumi) šādus grozījumus:

1. Papildināt noteikumus ar 35.3.9.apakšpunktu šādā redakcijā:

“35.3.9. speciālo tehnisko palīglīdzekļu un ar to darbību saistīto ierīču iegādei un remontam bērniem ar dzirdes invaliditāti (gadījumā, ja šādu palīglīdzekļu iegādi un remontu neapmaksā no valsts budžeta līdzekļiem)”.

1. Papildināt noteikumus ar 49.1punktu šādā redakcijā:

“49.1 Ikviena ģimene (persona), kuras aizgādībā ir bērns ar dzirdes invaliditāti  tiesīga saņemt atbalstu līdz 200 EUR kalendārajā gadā vienam bērnam speciālo tehnisko palīglīdzekļu un ar to darbību saistīto ierīču iegādei un remontam”.

Domes priekšsēdētāja 1.vietnieks *(personiskais paraksts)*  I.Prelatovs

**Daugavpils pilsētas domes 2019.gada 17.janvāra saistošo noteikumu Nr.1 “Grozījumi Daugavpils pilsētas domes 2016. gada 8. decembra saistošajos noteikumos Nr.46 “Daugavpils pilsētas pašvaldības materiālais atbalsts mazaizsargātajām personām”” paskaidrojuma raksts**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Projekta nepieciešamības pamatojums | Atbilstoši likuma "[Par pašvaldībām](https://likumi.lv/ta/id/57255-par-pasvaldibam)" [43.panta](https://likumi.lv/ta/id/57255-par-pasvaldibam#p43) trešajai daļai, dome var pieņemt saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi.  Mazinot invaliditātes sekas bērniem ar dzirdes invaliditāti, tiek paredzēts jauns atbalsta veids – ikviena ģimene (persona), kuras aizgādībā ir bērns ar dzirdes invaliditāti  būs tiesīga saņemt atbalstu līdz 200 EUR kalendārajā gadā vienam bērnam speciālo tehnisko palīglīdzekļu un ar to darbību saistīto ierīču iegādei un remontam, ja šādu palīglīdzekļu iegādi un remontu neapmaksā no valsts budžeta līdzekļiem. |
| 2. Īss projekta satura izklāsts | Ar grozījumiem saistošie noteikumi tiek papildināti ar:  - 35.3.9. apakšpunktu;  - 49.1punktu. |
| 3. Informācija par plānoto projekta ietekmi uz pašvaldības budžetu | Budžeta līdzekļi tiks ieplānoti 2019.gada budžetā. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Administratīvās procedūras netiek mainītas. |
| 6. Informācija par konsultācijām ar privātpersonām | Nav notikušas. |

Domes priekšsēdētāja 1.vietnieks (*personiskais paraksts)* I.Prelatovs